EkBass/fiwiki-20250220-pages-articles huggingface dataset:
Priapismi

Priapismi, priapismus eli kestoerektio () on siittimen tai klitoriksen pitkään jatkuva erektio, joka ei yleensä liity kiihottumistilaan. Priapismi on yleensä kivulias. Mikäli tila jatkuu yli neljä tuntia, paisuvaiskudos voi vaurioitua pysyvästi hapenpuutteen takia. Priapismia voivat aiheuttaa jotkin yleissairaudet, masennuslääkkeetMasennuslääkkeet ja litium. http://www.medicina.fi/fato/23.pdf PAKKAUSSELOSTE. Cipralex (essitalopraami). http://spc.nam.fi/indox/nam/html/nam/humpil/2/393592.pdf sekä erektiohäiriölääkkeiden tai anabolisten steroidien väärinkäyttö.Juha-Pekka Keskimäki: Anaboliset aineet, väärinkäyttö ja haittavaikutukset. Syventävien opintojen kirjallinen työ, Huhtikuu 1999 Priapismi katsotaan pikaista hoitoa vaativaksi tilaksi. Aikainen hoito voi pelastaa siittimen tai klitoriksen ja sen toimintakyvyn. Priapismi on saanut nimensä kreikkalaisesta hedelmällisyyden jumalasta Priapoksesta. ==Syitä== Jotkin masennuslääkeaineet kuten tratsodoni ja essitalopraami voivat aiheuttaa priapismia. Sairaus voi myös liittyä leukemiaan tai sirppisoluanemiaan. Erektiohäiriön tapaan joidenkin yleissairauksienkin epäillään olevan syynä priapismiin. Syy voi olla myös itse erektiohäiriön hoito ja esim. sen lääkkeiden yliannostus. ==Hoito== Mitä nopeammin priapismi hoidetaan, sitä helpommin se laukeaa. Kotihoitona voidaan kokeilla kylmää suihkua, kyykistelyä tai portaissa liikkumista. Jos näillä ei ole vaikutusta, on hakeuduttava pikaisesti lääkäriin. Sairaalassa kivulias erektio hoidetaan ruiskuttamalla paisuvaiseen 10 mg etilefriiniä, jolla tilanne yleensä laukeaa. Jos tämä ei auta, imetään siittimessä paikallaan seisova laskimoveri pois tai tekemällä leikkaus laskimoiden välille. Jos verta ei poisteta, se hyytyy paisuvaiseen. Noin joka toisella hoito ei kuitenkaan tehoa toivotulla tavalla. Tällöin tila johtaa paisuvaisen hapenpuutteesta seuraavaan kudoksen arpeutumiseen ja impotenssin eli erektiohäiriön pysyvään muotoon. Mahdollista on myös kuolio, joka johtaa siittimen amputointiin. == Priapismi naisilla == Priapismia voi esiintyä myös naisilla, tilaa kutsutaan klitorismiksi (latinan clitorismus ja kreikan κλειτορίς kleitoris + -ισμός ismos). Tällöin on kyse klitoriksen jatkuvasta ja kivuliaasta kiihoitustilasta. Sanaa käytetään myös klitoriksen epänormaalista suurentumisesta. Klitorismi on priapismin tavoin kivulias tila.Clitoral Priapism Klitorismi voi johtaa pysyvään orgasmikyvyttömyyteen. ==Lähteet== Luokka:Seksuaaliterveys Luokka:Urologia Luokka:Seulonnan keskeiset artikkelit
Joas (Juuda)

Joas oli yksi Juudan kuninkaista. Hänen nimensä merkitsee "Herra antaa". Hän tuli kuninkaaksi seitsemänvuotiaana Ataljan jälkeen ehkä vuoden 835 eaa. paikkeilla ja hallitsi 40 vuotta. Joas teki koko ikänsä sitä, mikä on hyvää Herran silmissä, koska hän oli pappi Jojadan kasvattama. Hallituskautensa aluksi Baalin temppelit hävitettiin. Myöhemmin hän antoi korjauttaa Jerusalemin temppelin. Syyrian kuninkaan Hasaelin hyökätessä Israelin läpi Juudaan, joutui Joas maksamaan Syyrialle valtavat korvaukset, jotta Hasael ei jatkaisi Jerusalemiin. Tämän vuoksi häntä vastaan tehtiin salaliitto ja hänet murhattiin Bet-Millossa. Hänen jälkeensä Juudan kuninkaaksi tuli hänen poikansa Amasja. == Lähteet == Toinen kuninkaiden kirja 12 Luokka:Juudan kuninkaat
James Blish

James Blish (1921 East Orange New Jersey, Yhdysvallat – 1975 Lontoo, Englanti) oli yhdysvaltalainen fantasia- ja tieteiskirjailija. Blish opiskeli biologiaa Rutgersin ja Columbian yliopistoissa ja ryhtyi vasta myöhemmin kirjailijaksi. Hän oli vuosina 1947–1963 naimisissa Virginia Kiddin kanssa. Blish muutti vuonna 1968 Englantiin. Hän kuoli siellä keuhkosyöpään 1975. Tuotantonsa alun teoksissa hän käsittelee geneettistä mainipulointia. After Such Knowledge -sarjassa hän osoitti kiinnostusta uskontoon ja metafysiikkaan. Teoksessa A Case of Conscience (1958) aiheena on synnittömien asukkaiden asuttama Lithia- planeetta. Sarja Cities in Flight on futuristinen. Blishin kirjalliseen tuotantoon kuuluvat muun muassa A Case of Conscience (1958) ja Cities in Flight -sarja. Hän teki myös tarinoita Star Trekin jaksojen pohjalta. Tähtien lapset (1957) on toisiinsa liittyvien novellien kokoelma, jossa Blish tarkastelee biologisia teemoja. ==Palkinnot ja tunnustukset== * Parhaan romaanin Hugo-palkinto (1959) teoksesta A Case of ConscienceBlish, James, Kirjasampo, viitattu 20.12.2021 == Suomennetut teokset == * === Suomennettu novelli === * ”Yhteistä aikaa”. (1953). Aikakone 3/1987. == Lähteet == == Aiheesta muualla == * Luokka:Futurians Luokka:Hugo-palkinnon saajat Luokka:Yhdysvaltalaiset fantasiakirjailijat Luokka:Yhdysvaltalaiset tieteiskirjailijat Luokka:Vuonna 1921 syntyneet Luokka:Vuonna 1975 kuolleet
Nielulevät

Nielulevät (Cryptophyta) on yksisoluisten, merten ja sisävesien levien ryhmä, joka nykyisin luokitellaan Chromalveolata-kuntaan kuuluvaksi kaareksi. Nielulevälajien määräksi on arvioitu 60-200. Niiden nimitys tulee solun etupäässä olevasta ontelosta, jota kutsutaan nieluksi. Nielulevien kehityshistoria on ollut pitkään epäselvä. Solun hienorakenteen perusteella otaksutaan nielulevien kehityslinjan syntyneen, kun varhainen Chromalveolata- kuntaan kuulunut uintisiimallinen eliö otti soluunsa endosymbiontiksi punalevien kehityslinjaan kuuluneen yksisoluisen eliön. Punalevä oli puolestaan aiemmin evoluution kuluessa ottanut soluunsa endosymbionttisen syanobakteerin, minkä vuoksi se kykeni yhteyttämään. Sittemmin symbionttina ollut punalevä surkastui ja muuttui nielulevän kloroplasteiksi eli viherhiukkasiksi. Yhdessä nieluleväsolussa on yleensä vain yksi hyvin suuri viherhiukkanen. Nykyään muinaisesta punalevästä on enää havaittavissa viherhiukkasen ympärillä oleva ylimääräinen kalvopari ja tämän uloimman kalvoparin alla havaittavissa oleva surkastunut punalevän tumarakenne eli nukleomorfi. Nieluleväkloroplasteilla on tämän vuoksi ympärillään neljä kalvoa. Vaikka useimmilla nielulevillä on viherhiukkasia, ne kykenevät myös syömään ravinnokseen bakteereja, joten ne ovat sekä autotrofeja että heterotrofeja. Solut ovat 10–50 mikrometrin kokoisia, muodoltaan litteitä ja soikeita, ja niiltä puuttuu jäykkä soluseinä. Solussa on kaksi uintisiimaa. Nielulevillä on erityisominaisuutena ulkopinnalla olevia spiraaliin muotoon kiertyneitä rihmoja eli ejektiosomeja, jotka toimivat jännitetyn jousen tavoin. Jos levää ärsytetään, ejektiosomit oikenevat ja levä sinkoaa toisaalle. Nielulevät tuottavat yhteyttämistuotteenaan tärkkelystä ja samankaltaisia aineita. Ne ovat ravintoa muun muassa eläinplanktonille. Vaikka nieluleviä esiintyy niin makeissa kuin suolaisissakin vesissä, ovat ne tavallisimpia viileissä ja tummissa humuspitoisissa vesissä, joissa ne pystyvät yhteyttämään vähässäkin valossa viherhiukkasten sisältämän fykosyaniinin ja fykoerytriinin avulla. Kyseisiä pigmenttejä tavataan edelleenkin punalevillä ja syanobakteereilla. Chilomonas-suvun lajeilla ei ole viherhiukkasia, vaan ne käyttävät esimerkiksi bakteereja ravintonaan; tarvittaessa ne voivat tulla toimeen pelkillä mineraaleilla. ==Lähteet== * Rikkinen, Jouko: Leviä, sieniä ja leväsieniä. Yliopistopaino, 1999. ISBN 9789515703637 * www.ymparisto.fi * Encyclopædia Britannica 2007 ===Viitteet=== Luokka:Chromalveolata Luokka:Levät
Amasja

Amasja oli yksi Juudan kuninkaista ja kuningas Joasin poika. Hän tuli valtaan 25 vuoden ikäisenä ja hallitsi 29 vuotta, todennäköisesti vuodet 795–766 eaa. Amasja teki sitä, mikä oli oikein Herran silmissä, muttei ollut esi-isänsä Daavidin veroinen. Heti, kun hän oli lujittanut valtansa, hän surmautti isänsä murhaajat, mutta ei murhaajien lapsia, kuten aiemmin oli tehty vastaavissa tilanteissa. Amasja kävi menestyksekkään sodan Edomia vastaan vallaten pari kaupunkia. Sitten hän lähetti Israelin kuninkaalle Joasille viestin: "Selvittäkäämme välimme." Mutta Joas vastasi: Sinä olet ylpistynyt, kuin löit Edomin. Nauti nyt kunniastasi ja pysy aloillasi. Pitääkö sinun ehdoin tahdoin syöstä Juuda turmioon?" Mutta Amasja päätti taistella, kärsien tappion ja joutuen vangiksi. Hänet nöyryytettiin ja vapautettiin sitten. Tämän jälkeen Amasja hallitsi vielä useita vuosia, ennen kuin häntä vastaan tehtiin salaliitto. Hän pakeni Lakisiin, mutta sinne lähetettiin miehiä hänen peräänsä ja he tappoivat hänet siellä. Amasjan jälkeen kuninkaaksi tuli Asarja. == Lähteet == * Toinen kuninkaiden kirja 14:1–19 Luokka:Juudan kuninkaat
Elis Ask

Elis Johan ”Negru” Ask (10. huhtikuuta 1926 Helsinki – 13. maaliskuuta 2003 Helsinki) oli suomalainen nyrkkeilijä. ==Ura== Elis Ask nyrkkeili amatöörinä vuodet 1942-1946, jolloin hän otteli 76 kertaa ja hävisi 10 ottelua. Ask on yksi suomalaisen nyrkkeilyn tunnetuimmista nimistä. Hänestä tuli kevyen sarjan Euroopan mestari tyrmättyään Pierre Montanén elokuussa 1951. Seuraavan vuoden tammikuussa hän menetti mestaruuden tanskalaiselle Jørgen Johansenille. Aiemmin hän oli kokeillut uraa Yhdysvalloissa. Siellä hän nousi maailmanmestari Willie Pepin 3. haastajaksi. Elis Ask ei päässyt vuoden 1951 Euroopan mestaruudestaan huolimatta Vuoden urheilija -äänestyksessä listoille. Urheilutoimittajat vannoivat 1950-luvun loppupuolelle asti ”jalon amatööriurheilun” nimiin. == Nyrkkeilypromoottori == Vuonna 1957 hän perusti ammattilaistallin eli ns. "Askin tallin", joka järjesti kaikkiaan noin 40 ammattinyrkkeilyiltaa vuoteen 1974 asti. Hänen manageroimiaan nyrkkeilijöitä olivat mm. Pekka Kokkonen, Risto Luukkonen ja Olli Mäki. Heistä Luukkonen ja Mäki saavuttivat ammattinyrkkeilyn Euroopan mestaruus-tittelin. Kohokohta oli vuonna 1962 Helsingin olympiastadionilla käyty Olli Mäen ja amerikkalaisen hallitsevan maailmanmestarin Davey Mooren MM-ottelu 23 464 katsojan edessä. Elis Ask oli myös Ugandan diktaattorin Idi Aminin ystävä. Amin kutsui Askin vuonna 1977 heinäkuussa Ugandaan. Amin kustansi Askin matkan. Sieltä hän toi mukanaan talliinsa Helsinkiin MM-kolmosen Joszef Nsubugan. Hän otteli 50-vuotiaana näytösottelun Melbournen kultamitalistia Terry Spinksiä vastaan Helsingissä. == Elokuvissa == Olli Mäestä kertovassa elokuvassa Hymyilevä mies Elis Ask on keskeinen hahmo ja häntä näyttelee Eero Milonoff. ==Saavutukset== * Amatöörien SM kärpässarjassa (51 kg) 1944 * Amatöörien SM kääpiösarjassa (54 kg) 1945–1946 * Euroopan mestaruus kevyessä sarjassa 1951 == Lähteet == ==Kirjallisuutta== * * ==Aiheesta muualla== * Elis Askin muistokirjoitus Helsingin Sanomissa. * Ask ottelee mestaruudesta. Ylen Elävä arkisto. * Boxing.fi – Elis Ask * Luokka:Suomalaiset nyrkkeilijät Luokka:Vuonna 1926 syntyneet Luokka:Vuonna 2003 kuolleet
Immo Eronen

Immo Eronen (s. 18. marraskuuta 1981 Ilomantsi) on uransa lopettanut suomalainen jalkapalloilija. Hän oli pelipaikaltaan oikea laitalinkki. Eronen on ilomantsilaisen FC Pogostan kasvatti. Hän pelasi kaudella 2006 Ykkösessä JIPPOssa, jossa oli joukkueensa paras maalintekijä. Kausina 2007–2008 hän pelasi liigassa FC KooTeePeessä. Ensimmäisen liigamaalinsa hän teki 8. heinäkuuta 2007 onnistuessaan maalinteossa KooTeePeen 4–2 kotivoitossa Turun Palloseuraa vastaan. Yhteensä Eronen on pelannut 48 liigaottelua ja tehnyt niissä neljä maalia. Kaudet 2009–2010 hän pelasi Ykkösessä Jipossa ja palasi kaudelle 2011 FC KooTeePeen joukkueeseen Ykkösessä. Seuraavalle kaudelle hän siirtyi takaisin JIPPOon. ==Lähteet== Luokka:Suomalaiset jalkapalloilijat Luokka:Vuonna 1981 syntyneet Luokka:Elävät henkilöt
Triklooribentseeni

Triklooribentseeni voi tarkoittaa kolmea erilaista isomeeria, joissa kolme klooriatomia (Cl) on liittyneenä bentseenirenkaaseen muodostaen orgaanisen yhdisteen, jonka kemiallinen kaava on muotoa C6H3Cl3. Näistä yhdisteistä käytetään myös lyhennettä TCB. Yhdisteiden nimet ovat: * 1,2,3-triklooribentseeni CAS-numero 87-61-6 * 1,2,4-triklooribentseeni CAS- numero 120-82-1 * 1,3,5-triklooribentseeni CAS-numero 108-70-3 Luokka:Klooribentseenit
Temascal

thumb|Temascal Temascal eli meksikolainen sauna oli muinaisten meksikolaisten sairaanhoidossa käyttämä kylpeytymistapa. Temascalista on useita mainintoja ensimmäisten Meksikoa käsittelevien kronikoitsijoiden kertomuksissa. Myös nykyaikaisen antropologian isäksi sanottu fransiskaani Bernardino de Sahagún kertoo temascalista teoksessaan Historia general de las cosas de Nueva España. Meksikosta 1700-luvulla karkotetuksi joutunut jesuiitta Javier Clavigero kuvailee teoksessaan temascalia hyvin yksityiskohtaisesti. == Kirjallisuutta == * Historia, leyendas y mitos de Mexico: su expresión en el arte. Meksiko 1988. * Bernardino de Sahágun; Histora general de las cosas de México. Meksiko 1956. * Francisco López de Gómara; Historia de la conquista de México. Meksiko 1988. * Gerónimo de Mendieta; Historia eclesiastica indiana. Meksiko 1993. * Francisco Javier Clavijero; Historia antigua de Mexico. Meksiko 1988. Teoksessaan Clavijero (Clavigero)kuvailee temascalia erittäin yksityiskohtaisesti. Luokka:Meksikon historia Luokka:Sauna
Tribus

Tribus on tieteellisessä luokittelussa käytetty yksikkö, joka on sukua suurempi ja alaheimoa pienempi ryhmä. Tribusta suppeammat kategoriat ovat alatribus ja osatribus. Siitä käytetään myös nimeä sukuryhmä. == Lähteet == * Robin Kerrod, Martyn Bramwell, Steve Parker, John Stidworthy, Christopher O'Toole, Jill Bailey: " Children's Encyclopedia of the Animal Kingdom", Suomeksi "Koko Perheen Eläinkirja" === Viitteet === Luokka:Taksonomia
Soracte

thumb|200px|Soracte Soracte on vuori Italiassa 70 kilometriä Roomasta pohjoiseen. Soracten huippu sijaitsee noin 691 metrin korkeudesta merenpinnasta. Antiikin aikana vuorella harjoitettiin Hirpi Sorani -kulttia, jossa susipapit olivat yhteydessä kuoleman voimiin. ==Lähteet== Luokka:Italian vuoret Luokka:Rooman metropolikaupunki
Tommi Mujunen

Tommi Mujunen (s. 20. helmikuuta 1979) on suomalainen koomikko, joka on kotoisin Lahdesta. Hän on tehnyt stand upia vuodesta 2002. Mujunen meni 17-vuotiaana mukaan Lahden nuorisoteatterin toimintaan ja opiskeli Lahden kansanopiston teatterilinjalla. Kipinä stand upiin syntyi Jay Lenon ja Conan O’Brienin tv-show-vieraista. Mujunen asui kolme vuotta Turussa ja työskenteli Turun Uudessa Teatterissa.Toivonen, Hanna: Koomikon lauantai-iltaan mahtuu ahdistusta ja energiaa. Tänä iltana hyvät naiset ja herrat: naurutehtaan työläinen. Tommi Mujusen haastattelu, Turun Sanomat 4.2.2006. Viitattu 21.10.2014. Vuonna 2004 Mujunen valittiin vuoden stand up -tulokkaaksi. Mujunen on myös esiintynyt toisessa miespääosassa elokuvassa Cyclomania. Mujunen kuuluu myös stand up -improvisaatioryhmä Klooni Korhosiin. == Lähteet == == Aiheesta muualla == * * Suomen Stand-up klubi * Kotisivusto * Koomikot.com * Coppamedia Productions Luokka:Suomalaiset stand up -koomikot Luokka:Vuonna 1979 syntyneet Luokka:Elävät henkilöt
Korpirastas

Korpirastas (Catharus ustulatus) on rastaisiin kuuluva pohjoisamerikkalainen varpuslintu. Lajin kuvaili ja nimesi Thomas Nuttall 1840. Nimitys korpirastas on kuitenkin vanhastaan ollut käytössä suomen kielen murteissa: Satakunnassa, Hämeessä ja kirjakielessäkin sillä on viitattu etenkin laulurastaaseen ja räkättirastaaseen.Suomen murteiden sanakirja, hakusana korpirastas. == Koko ja ulkonäkö == Linnun pituus on 16–18 cm ja paino 23–45 g. Korpirastas muistuttaa pienikokoista laulurastasta, mutta alapuolen tumma täplitys keskittyy rintaan ja kurkkuun, kun se laulurastaalla jatkuu kupeille ja vatsaan saakka. Lähisukuinen tundrarastas (C. minimus) on suuresti samannäköinen, korpirastaan naaman ollessa hieman kellahtava ja tundrarastaan harmahtava. Korpirastaan silmärengas on hyvin erottuva. Kaikilla Catharus-lajeilla on siiven alapinnalla valkoinen-musta-valkoinen kuvio. Lajista tunnetaan 4 alalajia: Catharus ustulatus alame, C. u. swainsoni, C. u. ustulatus ja C. u. oedicus. == Esiintyminen == Pohjoisamerikkalainen laji, jonka esiintymisalueen painopiste on Kanadassa ja Yhdysvaltojen pohjois- ja länsiosissa. Muuttolintu, joka talvehtii Keski-Amerikassa ja Etelä-Amerikassa Andeilla. Maailman populaation kooksi arvioidaan 100 miljoonaa yksilöä. Muutollaan voi joskus harhautua Atlantin yli Eurooppaan. Suomessa laji on tavattu 19.10.1974 Lemlandin Lågskärillä ja 1.11.1981 Dragsfjärdin Vänössä. == Elinympäristö == Pesii pusikkoisissa havumetsissä pääosassa esiintymisaluettaan, länsiosissa myös lehti- ja sekametsissä. == Lisääntyminen == Pesä on tavallisesti havupuun oksalla melko matalalla, ei 5 metriä korkeammalla. Munia on 3–4, ja naaras hautoo noin 12 päivää. Poikaset lähtevät pesästä lentokyvyttöminä noin 12 päivän ikäisinä. == Ravinto == Hyönteiset ja muut pienet selkärangattomat sekä marjat ja hedelmät. == Lähteet == * * Oiseaux * All About Birds * Rariteettikomitea === Viitteet === Luokka:Rastaat
1,2,3-triklooribentseeni

1,2,3-triklooribentseeni on orgaaninen yhdiste, joka on normaaliolosuhteissa olomuodoltaan kiinteää, valkoisia kiteitä, joilla on tunnusomainen haju. Sen kemiallinen kaava on C6H3Cl3. 1,2,3-triklooribentseenista käytetään joskus myös virheellisesti nimitystä 1,2,6-triklooribentseeni. 1,2,3-triklooribentseenin moolimassa on 181,5 g/mol, sulamispiste 53,5 °C, kiehumispiste 218,5 °C, tiheys 1,45 g/cm3, leimahduspiste 112,7 °C c.c. ja CAS-numero 87-61-6. 1,2,3-triklooribentseenin kanssa isomeerisiä yhdisteitä ovat 1,2,4-triklooribentseeni ja 1,3,5-triklooribentseeni. 1,2,3-triklooribentseeniä voidaan valmistaa 1,2,3,4,5,6-heksakloorisykloheksaanin dehydrohalogenoinnilla. Lisäksi tuotteeksi muodostuu 1,3,5-triklooribentseeni. 1,2,3-triklooribentseeniä syntyy myös pieniä määriä kloorattaeussa bentseeniä rauta(III)kloridin toimiessa katalyyttinä.Uwe Beck & Eckhard Löser: Chlorinated Benzenes and Other Nucleus-Chlorinated Aromatic Hydrocarbons, Ullmann's Encyclopedia of Industrial Chemistry, John Wiley & Sons, New York, 2011. Viitattu 18.04.2013 == Ympäristö- ja terveysvaikutukset == 1,2,3-triklooribentseeni ärsyttää silmiä ja hengitysteitä. Aine hajoaa palaessaan, jolloin muodostuu myrkyllisiä ja syövyttäviä huuruja sisältäen esimerkiksi kloorivetyä. 1,2,3-triklooribentseeni on erittäin myrkyllistä vesieliöille. Aine kertyy ihmisen ravintoketjussa, erityisesti kaloihin. == Lähteet == * == Viitteet == == Aiheesta muualla == *PubChem: 1,2,3-Trichlorobenzene *Toxin and Toxin Target Database (T3DB): 1,2,3-Trichlorobenzene *Kyoto Encyclopedia of Genes and Genomes (KEGG): 1,2,3-Trichlorobenzene Luokka:Klooribentseenit
Eila Pyrhönen

Eila Pyrhönen (myöh. Claret-Ciuró, s. 25. lokakuuta 1945 Helsinki) on suomalainen uimari ja EM-mitalisti. Pyrhönen oli ensimmäinen suomalainen nainen olympialaisten uintilajien loppukilpailussa. Tokion olympialaisissa vuonna 1964 Pyrhönen oli lähellä mitalia 100 metrin perhosuintikilpailussa, mutta SE-tulos 1.07,3 riitti vain neljänteen sijaan. Uintiurheilun parissa saavutus nähtiin kuitenkin merkkinä uudesta noususta – suomalainen uimari saattoi nousta maailmanluokkaan – ja uinti sai arvovaltaa ja myös taloudellista tukea aikaisempaa enemmänUimaliiton 100-vuotishistorian kirjoittajan Pertti Mustosen artikkeli Uinti-lehdessä 2005/1, s. 30. Vuoden 1966 Euroopan-mestaruusuinneissa Utrechtissa hän sai mielimatkallaan pronssia. Tämä jäikin vuosikymmeniin ainoaksi naisuimarin pitkän radan arvokilpailuissa uimaksi mitaliksi. Vasta Hanna-Maria Seppälän vuonna 2003 voittama maailmanmestaruus palautti naiset mitaleille. Pyrhönen edusti seuratasolla helsinkiläisseura Marjaniemen Uimareita. Hän voitti lukuisia Suomenmestaruuksia Anja-sisarensa tavoin 1950- ja 1960-luvuilla. Vuonna 1966 Pyrhönen valittiin vuoden naisurheilijaksi. Pyrhönen – nyk. Claret-Ciuró – on asunut pitkään ulkomailla. Hän sai vuonna 2002 opetusministeriön myöntämän Pro Urheilu -mitalin. == Lähteet == * Pro urheilu -mitalistit 2002 * Marjaniemen Uimarien kotisivu * Eila Pyrhönen Sports Reference === Viitteet === Luokka:Suomalaiset uimarit Luokka:Vuonna 1945 syntyneet Luokka:Elävät henkilöt
Evrydíki

Evrydíki Theokléous (, s. 25. helmikuuta 1968), taiteilijanimeltään Evrydíki (Ευρυδίκη, kansainvälisesti usein Evridiki), on kyproslainen rock-, pop- ja laïkó-laulaja. Euroopassa hänet tunnetaan parhaiten Kyproksen euroviisuedustajana vuosilta 1992, 1994 ja 2007 kappaleilla ”Tairiázoume”, ”Eímai ánthropos ki egó” ja ”Comme ci, comme ça”. == Elämä == Evrydíki Theokléous syntyi Limassolissa, mutta kasvoi Kyproksen pääkaupungissa Nikosiassa. Hän opiskeli musiikki Kyproksen kansallisessa konservatoriossa ja opintojensa päätyttyä hän lähti Pariisiin Ranskaan opiskelemaan musiikkia, teatteria ja tanssimista. Myöhemmin laulaja opiskeli myös Bostonissa Yhdysvalloissa. Vuonna 1989 Theokléous muutti Ateenaan ja 1991 julkaisi ensimmäisen albuminsa Gia próti forá. Vuonna 1994 Evrydíki nai säveltäjä Giórgos Theofánouksen. Heille syntyi poika Ángelos marraskuussa 1996. Evrydíki ja Theofánous erosivat vuonna 2000 ja tällä hetkellä Evrydíki on kihloissa muusikko Dimítris Korgialásin kanssa. Evrydíki on yksi Kyproksen ja Kreikan suosituimmista laulajista. Hän on työskennellyt muun muassa Sákis Rouváksen ja Chrístos Dántiksen kanssa. == Diskografia == === Albumit === * Gia próti forá (Για πρώτη φορά, 1991) * Póso lígo me xéreis (Πόσο λίγο με ξέρεις, 1992) * Mísisé me (Μίσησέ με, 1993) * Fthinóporo gynaíkas (Φθινόπωρο γυναίκας, 1995) * I epómeni méra (Η επόμενη μέρα, 1996, tuplalevy) * Pes to mou aftó (Πες το μου αυτό, 1997) * Dése mou ta mátia (Δέσε μου τα μάτια, 1998) * To koumpí (Το κουμπί, 1999) * Óla diká sou (Όλα δικά σου, 2000) * Live ki alliós (Live κι αλλιώς, 2002) * Óso févgo gyrízo (Όσο φεύγω γυρίζω, 2003) * Sto ídio vagóni (Στο ίδιο βαγόνι, 2005) * Dekatría (13) (Δεκατρία, 2007) * Étsi eínai i agápi (Έτσι είναι η αγάπη, 2009) * Oneirévomai akóma...mamá (Ονειρεύομαι ακόμα...μαμά, 2011) * 25 gia pánta (25 Για Πάντα, 2017) === Singlet === * ”Tairiázoume” (Ταιριάζουμε, 1992) * ”Eímai ánthropos ki egó” (Είμαι άνθρωπος κι εγώ, 1994) * ”Aftó to filí” (Αυτό το φιλί, 1996) * ”Pes to mou aftó” (Πες το μου αυτό, 1997) * ”As en tziaí mian forán” (Ας εν τζιαί μιαν φοράν, 1997) * ”I zoí échei chróma” (Η ζωή έχει χρώμα, 2008) * ”Étsi aplá” (Έτσι απλά..., 2010) == Lähteet == Luokka:Elävät henkilöt Luokka:Kyproksen euroviisuedustajat Luokka:Kyproslaiset laulajat Luokka:Vuoden 1992 euroviisuedustajat Luokka:Vuoden 1994 euroviisuedustajat Luokka:Vuoden 2007 euroviisuedustajat Luokka:Vuonna 1968 syntyneet
Sankovo ja Medvežje

Sankovo ja Medvežje () on Valko-Venäjän ympäröimä Venäjän eksklaavi. Sillä on pinta-alaa noin 4,5 neliökilometriä. Alue sijaitsee itään valkovenäläisestä Homelin kaupungista, viisi kilometriä länteen venäläisestä Dobrodjevkan kylästä ja pohjoiseen M10 moottoritieltä. == Historia == Aikoinaan eräät Dobrodjevkan kylässä asuneet maanviljelijät päättivät lähteä Pohjois- Amerikkaan, Pennsylvaniaan hiilikaivoksiin töihin. Kolmen vuoden kuluttua, ennen ensimmäistä maailmansotaa he palasivat kotiin ja ostivat maata eräältä valkovenäläiseltä maanomistajalta. Viljelijät muuttivat Medvežje dubravan ja Sanina polyanan alueilla, rakensivat talonsa sinne ja asettuivat asumaan. He kalastivat pienestä Iput-joesta. Näin syntyivät Sankovon ja Medvežjen kylät, joissa molemmissa oli 10–15 maatilaa. Saksalaiset polttivat toisen maailmansodan aikana kesällä 1943 sekä Medvežjen että Sankovon. Sodan jälkeen kylät rakennettiin uudelleen, jonka jälkeen soita alettiin kuivata suurempien satojen toivossa. Vuonna 1986 tapahtuneen Tšernobylin ydinvoimalaonnettomuuden vuoksi alue saastui ja hylättiin. == Lähteet == == Aiheesta muualla == *Jan S. Krogh's GeoSite Luokka:Enklaavit ja eksklaavit Luokka:Brjanskin alueen kylät ja taajamat
John Lovelock

John Edward ”Jack” Lovelock (5. tammikuuta 1910 Crushington, Uusi-Seelanti – 28. joulukuuta 1949 New York, Yhdysvallat) oli uusiseelantilainen keskimatkojen juoksija ja 1 500 metrin olympiavoittaja 1936. == Elämä == Lovelock opiskeli lääketiedettä aluksi kotimaassaan Otagon yliopistossa. Vuonna 1931 hänestä tuli Rhodes-stipendiaatti Oxfordin yliopistoon (Exeter College), jossa hän jatkoi opintojaan valmistuen aikanaan lääkäriksi. Keväällä 1932 Lovelock juoksi mailin huippuajassa 4.12,9. Hänet valittiin Uuden- Seelannin olympiajoukkueeseen Los Angelesin kisoihin. Siellä hän sijoittui 1 500 metrillä seitsemänneksi. Seuraavana vuonna hän rikkoi mailin maailmanennätyksen ajalla 4.07,6. Vuonna 1934 hän voitti maililla kultaa Brittiläisen imperiumin kisoissa. Lovelock keskittyi yleensä tosissaan yhteen ainoaan juoksuun kauden aikana. Vuonna 1936 hän kuntoutui myöhään työskenneltyään pitkiä työpäiviä lääkärinä. Kauden päätavoite oli 1 500 metrin olympiafinaali, jossa Lovelock onnistui täydellisesti voittaen kultaa pitkän kirinsä ansiosta. Aika oli uusi maailmanennätys, 3.47.8. Keväällä 1940 Lovelock putosi hevosen selästä. Onnettomuuden seurauksena hänen näkökykynsä heikkeni ja hänelle jäi taipumus äkillisiin huimauskohtauksiin. Palveltuaan kotirintamalla lääkärinä toisessa maailmansodassa Lovelock muutti Yhdysvaltoihin. Hän sai traagisesti surmansa vuonna 1949 horjahdettuaan huimaukseen taipuvaisena ja influenssan heikentämänä metron alle. == Henkilökohtaiset ennätykset == *880 jaardia 1.55,0 *1 500 m 3.47,8 *maili 4.07,6 *2 mailia 9.03,8 *3 mailia 14.14.8 == Kirjallisuutta == *Lovelock: New Zealand's Olympic gold miler by Christopher Tobin, Dunedin, 1984 ==Lähteet== * == Viitteet == == Aiheesta muualla == * Extensive biography from the Dictionary of New Zealand (englanniksi) Luokka:Uusiseelantilaiset keskimatkojen juoksijat Luokka:Uusiseelantilaiset olympiavoittajat Luokka:Rhodes-stipendin saajat Luokka:Uusiseelantilaiset lääkärit Luokka:Vuonna 1910 syntyneet Luokka:Vuonna 1949 kuolleet
Corin Nemec

Corin Nemec (s. 5. marraskuuta 1971, Arkansas, Yhdysvallat) on yhdysvaltalainen näyttelijä. Nemec tunnetaan parhaiten rooleistaan Parker Lewisina vuosina 1990–1993 lähetetyssä nuorten komediasarjassa Parker Lewis Can't Lose sekä Jonas Quinnina scifi-sarjassa Tähtiportti. Virallisten kotisivujensa mukaan Nemec on skientologi. == Filmografia == * Webster (1983) * Tucker: The Man and His Dream (1988) * I Know My First Name is Steven (1989) * Parker Lewis Can't Lose (1990–1993) * The Stand – Tukikohta (1994) * Drop Zone (1994) * Operation Dumbo Drop (1995) * Killer Bud (1999) * Smallville (2002) * Tähtiportti (2002–2004) * Mansquito (2004) * Parzania (2005) * Three Moons Over Milford (2006) * S.S. Doomtrooper (2006) * NCIS Rikostutkijat (2007) *Bundy: A Legacy of Evil (2008) – Ted Bundy *RoboDoc (2008) (esittää Dr. Callaby) *Quality Time (2008) *Cop Dog (2008) – Clint *Ghost Whisperer (2008) (esittää Masked Man/Paul Eastman) *Sea Beast (2009) *Star-ving (2009) *Supernatural (2010) (esittää Christian Campbell) == Aiheesta muualla == * Luokka:Yhdysvaltalaiset näyttelijät Luokka:Smallville Luokka:Skientologit Luokka:Vuonna 1971 syntyneet Luokka:Elävät henkilöt Luokka:Yhdysvaltalaiset lapsinäyttelijät
Rhodes-stipendi

Rhodes-stipendi on maailman vanhimpiin ja arvostetuimpiin kuuluva opiskelijoiden stipendijärjestelmä. Stipendi perustettiin Cecil Rhodesin testamentin määräysten mukaisesti ja niitä on myönnetty vuodesta 1902 alkaen. Stipendi kustantaa kahden vuoden (joissain tapauksissa kolmen) opiskelun Oxfordin yliopistossa Englannissa. Stipendi myönnetään opiskelijalle, jonka opilliset saavutukset ovat korkeatasoiset. Lisäksi edellytetään, että opiskelija on riittävän energinen käyttääkseen lahjojaan täydellä teholla (urheilullisuutta käytetään usein indikaattorina), on omistautunut velvollisuuksilleen, toimii yhteisössään rakentavasti ja on moraaliltaan korkeatasoinen sekä osoittaa riittäviä johtajanominaisuuksia. Vuosittain valitaan noin 90 stipendiaattia. Alun perin stipendiaatit valittiin testamentin ohjeiden mukaisesti Britannian siirtomaista, Yhdysvalloista ja Saksasta kaikkien ollessa miehiä. Saksalaiset olivat poissuljettuja molempien maailmansotien aikana sekä jonkin aikaa kummankin jälkeen. Nykyään stipendejä myönnetään edelleen samojen maiden opiskelijoille, joskin suurin osa siirtomaista on itsenäistynyt. Naiset hyväksyttiin stipendiaateiksi vasta vuodesta 1977 alkaen. Stipendiaateista on tullut menestyneitä tiedemiehiä ja poliitikkoja, tunnetuin kaikista lienee Bill Clinton. == Lähteet == Luokka:Opiskelu Luokka:Oxfordin yliopisto
1,2,4-triklooribentseeni

1,2,4-triklooribentseeni on orgaaninen yhdiste, joka on normaaliolosuhteissa 0 °C olomuodoltaan kiinteää, valkoisia kiteitä ja huoneenlämmössä 20 °C väritöntä nestettä, joilla on tunnusomainen haju. Sen kemiallinen kaava on C6H3Cl3. 1,2,4-triklooribentseenista käytetään myös nimitystä 1,2,4-triklooribentsoli ja triklooribentseeni (epäsymmetrinen). Ainetta käytetään liuottimena ja se liuottaa muun muassa fulleriiniä. 1,2,4-triklooribentseenin moolimassa on 181,5 g/mol, sulamispiste 17 °C, kiehumispiste 213 °C, tiheys 1,5 g/cm3, leimahduspiste 105 °C c.c., itsesyttymislämpötila 571 °C ja CAS-numero 120-82-1. Aineen liukoisuus veteen on 34,6 mg/l. 1,2,4-triklooribentseenin kanssa isomeerisiä yhdisteitä ovat 1,2,3-triklooribentseeni ja 1,3,5-triklooribentseeni. == Ympäristö- ja terveysvaikutukset == 1,2,4-triklooribentseeni ärsyttää silmiä, ihoa ja hengitysteitä. Pitkäaikaisessa ja toistuvassa altistumisessa neste kuivattaa ihoa. Aineelle altistumisesta voi seurata vaikutuksia maksassa. Aine hajoaa palaessaan, jolloin muodostuu myrkyllisiä ja syövyttäviä huuruja sisältäen esimerkiksi kloorivetyä. Aine reagoi kiivaasti hapettimien kanssa. 1,2,4-triklooribentseeni on myrkyllistä vesieliöille ja se kertyy ihmisen ravintoketjussa erityisesti kaloihin. == Valmistus ja käyttö == 1,2,4-triklooribentseeniä valmistetaan 1,4-diklooribentseeniä klooraamalla. Sitä voidaan valmistaa myös emästen avulla dehydrohalogenoimalla 1,2,3,4,5,6-heksakloorisykloheksaania tai sivutuotteena bentseenin kloorauksessa rauta(III)kloridin katalysoimana. 1,2,4-bentseeniä käytetään orgaanisissa synteeseissä liuottimina, apuaineena värien valmistuksessa ja valmistettaessa eräitä kemikaaleja. Yhdistettä voidaan käyttää myös lämmönsiirtolaitteissa.Uwe Beck & Eckhard Löser: Chlorinated Benzenes and Other Nucleus-Chlorinated Aromatic Hydrocarbons, Ullmann's Encyclopedia of Industrial Chemistry, John Wiley & Sons, New York, 2011. Viitattu 19.04.2013 == Lähteet == * === Viitteet === Luokka:Klooribentseenit
SSP

SSP tai ssp voi viitata johonkin seuraavista: * Suomen Senioripuolue, lyh. SSP, entinen suomalainen puolue * SSP Group, brittiläinen yritys, joka tuottaa matkailun ravintolapalveluita mm. lentokentillä * alalaji, lyh. ssp., biologiassa lajia pienempi yksikkö * Sisämaan seurantapyynti, lintujen rengastusmuoto * Stack Smashing Protection, tietoturvahaavoittuvuuksien suojaustekniikka
Eklund TE-1

Eklund TE-1 on diplomi-insinööri Torolf Eklundin suunnittelema lentovene. Koneen ensilento tapahtui 25. helmikuuta 1949 Kuoreveden Hallissa. Se rakennettiin alun perin amfibiolentokoneeksi. Alkuperäisen voimalaitteen osoittauduttua liian heikoksi koneeseen vaihdettiin voimakkaampi moottori, joka lisäsi painoa niin että koneesta poistettiin pyörät, jolloin koneen tyyppi muuttui lentoveneeksi. Koneen suunnittelija toimi Valtion Lentokonetehtaan (VL)suunnittelijana. Kun VL käytännössä lopetti lentokoneiden suunnittelun, monet suomalaiset lentokonesuunnittelijan koulutuksen omaavat miehet alkoivat suunnitella itselleen harrastekoneita. Eklundin tapaus kuuluu tähän kategoriaan. Kone oli siviili-ilma-alusten rekisterissä tunnuksella OH- TEA vuodesta 1954 vuoteen 1969. Kone on nykyisin Suomen ilmailumuseon kokoelmassa. Suomalaisia innovaatiota, 2011, s. 62 == Tekniset tiedot == == Lähteet == * * === Viitteet === Luokka:Urheilulentokoneet Luokka:Lentoveneet Luokka:Amfibiolentokoneet Luokka:Suomalaiset yksityishenkilöiden ilma-alukset
Esko A. Repo

Esko Aulis Repo (s. 3. elokuuta 1935, Iisalmi)Esko A. Repo on suomalainen poliitikko, arkkitehti ja alue- ja ympäristösuunnittelun dosentti. Hän oli Suomen Senioripuolueen puheenjohtaja vuosina 2006–2009. Repo valmistui arkkitehdiksi vuonna 1963 ja toimi sen jälkeen arkkitehtinä muun muassa Rovaniemellä. Repo valmistui vuonna 1985 hallintotieteiden maisteriksi, 1988 -lisensiaatiksi ja 1990 -tohtoriksi. Hänestä tuli vuonna 1993 Lapin yliopiston alue- ja ympäristösuunnittelun dosentti. Sotilasarvoltaan hän on majuri. Repo jäi eläkkeelle vuonna 2000 Helsingin yliopiston Maaseudun tutkimus- ja koulutuskeskuksen johtajan tehtävästä. Hän asuu Seinäjoellahttp://www.senioripuolue.fi/index.php?sivu=hallitus ja on toiminut Ilkka-lehden pitkäaikaisena kolumnistina. Repo meni vuonna 1960 naimisiin Aira Kosusen kanssa. Heillä on vuosina 1961, 1963 ja 1964 syntyneet lapset. Repo oli eduskuntavaaleissa 2007 ehdokkaana Vaasan vaalipiiristä. Hän sai 851 ääntä.Ehdokkaiden äänet / Vaasan vaalipiiri (Oikeusministeriö 21.3.2007) == Lähteet == Luokka:Suomen puolueiden puheenjohtajat Luokka:Suomalaiset hallintotieteilijät Luokka:Vuonna 1935 syntyneet Luokka:Elävät henkilöt
Alfred Hugenberg

Alfred Hugenberg (19. kesäkuuta 1865 Hannover – 12. maaliskuuta 1951 Kükenbruch) oli saksalainen liikemies ja Weimarin tasavallan loppuaikojen merkittävä oikeistopoliitikko, jolla oli keskeinen rooli kansallissosialistien nousussa Saksan hallitukseen vuoden 1933 alussa. Hugenberg toimi vuosina 1909–1918 Krupp-yhtiössä hallituksen puheenjohtajana. 1920-luvulla hän rakensi suuren mediakonsernin, johon kuului aikakauslehtiä ja UFA-filmiyhtiö. Hän oli 1928–1933 konservatiivisen Saksalaiskansallisen kansanpuolueen (DNVP) puheenjohtaja ja siirsi puolueen linjaa entistä jyrkemmin oikealle. Hugenberg vei vuoden 1933 alussa puolueensa hallitusyhteistyöhön kansallissosialistisen puolueen (NSDAP) kanssa ja toimi Adolf Hitlerin ensimmäisen hallituksen valtiovarainministerinä (Minister für Wirtschaft und Ernährung). Hugenberg kuvitteli voivansa ohjailla Hitleriä ja pääsevänsä hallituksen todelliseksi voimahahmoksi, mutta hän joutui pian syrjään. Hänet pakotettiin eroamaan ministerinvirasta 27. kesäkuuta 1933 ja samoihin aikoihin hänen puolueensa kiellettiin. Politiikasta syrjään joutunut Hugenberg myi UFA-filmiyhtiön vuonna 1937 ja Scherl-kustantamon 1944. Hänet internoitiin toisen maailmansodan jälkeen ja vapautettiin syyttömänä 1951. ==Palkinnot ja tunnustukset== *Adlerschild des Deutschen Reiches, 1943 ==Lähteet== ==Aiheesta muualla== Luokka:Saksan valtiovarainministerit Luokka:Saksan puolueiden puheenjohtajat Luokka:Vuonna 1865 syntyneet Luokka:Vuonna 1951 kuolleet
1,3,5-triklooribentseeni

1,3,5-triklooribentseeni on orgaaninen yhdiste, joka on normaaliolosuhteissa 0 °C olomuodoltaan kiinteää, valkoisia tai keltaisia kiteitä tai jauhetta, jolla on tunnusomainen haju. Sen kemiallinen kaava on C6H3Cl3. 1,3,5-triklooribentseenista käytetään myös nimitystä triklooribentseeni (symmetrinen). 1,3,5-triklooribentseenin moolimassa on 181,5 g/mol, sulamispiste 63 °C, kiehumispiste 208 °C, tiheys 1,5 g/cm3, leimahduspiste 107 °C ja CAS-numero 108-70-3. Aineen liukoisuus veteen (25 °C) on 0,0006 g/100 ml. 1,3,5-triklooribentseenin kanssa isomeerisiä yhdisteitä ovat 1,2,3-triklooribentseeni ja 1,2,4-triklooribentseeni. == Ympäristö- ja terveysvaikutukset == 1,3,5-triklooribentseeni ärsyttää silmiä ja hengitysteitä. Aine hajoaa palaessaan, jolloin muodostuu myrkyllisiä ja syövyttäviä huuruja. Aine reagoi hapettimien kanssa. 1,3,5-triklooribentseeni voi aiheuttaa vaaraa ympäristölle ja se kertyy ihmisen ravintoketjussa erityisesti kaloihin. ==Valmistus ja käyttö== 1,3,5-triklooribentseeniä valmistetaan Sandmeyer-reaktiolla 3,5-dikloorianiliinista tai bentseeni-1,3,5-trisulfonihapon ja fosgeenin, tai klooramalla 1,3-diklooribentseeniä, 3,5-dikloorinitrobentseeniä tai 1-bromi-3,5-diklooribentseeniä. Yhdistettä käytetään eräiden yhdisteiden, kuten 1,2,3,5-tetraklooribentseenin valmistukseen.Uwe Beck & Eckhard Löser: Chlorinated Benzenes and Other Nucleus-Chlorinated Aromatic Hydrocarbons, Ullmann's Encyclopedia of Industrial Chemistry, John Wiley & Sons, New York, 2011. Viitattu 19.04.2013 == Lähteet == * === Viitteet === Luokka:Klooribentseenit
Radio-Aktivität

Radio-Aktivität () on Kraftwerkin albumi, joka julkaistiin lokakuussa 1975. Levy oli yhtyeen ensimmäinen, josta otettiin erikseen englannin- ja saksankielinen painos, mutta tulevista useampikielisistä albumeista poiketen tässä vain levyn kannet ja kappaleiden nimet poikkesivat toisistaan eri painoksessa – musiikki on molemmissa painoksissa sama, ja laulua kuullaan sekä englanniksi että saksaksi. Radio-Aktivität oli ensimmäinen albumi, jonka Ralf Hütter ja Florian Schneider tuottivat itse Kling Klang -studioillaan. Albumi on myös ensimmäinen, jolla soitti Kraftwerkin klassiseksi luonnehdittu kokoonpano Hütter/Schneider/Bartos/Flür. Albumin kaikki kappaleet ovat Hütterin ja Schneiderin sävellyksiä. Sanoituksia on Hütterin ja Schneiderin lisäksi albumille tehnyt myös Emil Schult. Schult on suunnitellut myös levyn kannen, jossa on Deutscher Kleinempfänger -vintageradio 1930-luvulta. Nimikappale ”Radioactivity” julkaistiin myös singlenä ja siitä tuli hitti Ranskassa. Myöhemmin Kraftwerk teki kappaleesta uuden version vuoden 1991 albumilleen The Mix. == Kappaleet == == Aiheesta muualla == * Luokka:Kraftwerkin albumit Luokka:Konseptialbumit Luokka:Vuoden 1975 albumit
Exit Wounds

Exit Wounds on vuonna 2001 ensi-iltansa saanut yhdysvaltalainen toimintaelokuva. Elokuvan ohjasi Andrzej Bartkowiak ja pääosassa ovat Steven Seagal ja DMX. == Juoni == Elokuva kertoo kovaotteisesta poliisista Orin Boydista ja salaperäisestä kulmien kundista Latrell Walkerista, jotka joutuvat keskelle huumekaupan ja laajalle levinneen korruption ahneita lonkeroita. Keneenkään ei voi luottaa, mutta yksi asia on varma: Detroitilaisen poliisiasemaniturvasäilöön lukittu 50 kilon heroiinilasti ei lähtenyt kävelemään itsestään. Huumerahoista tulisi hyvä lisä jonkun työhönsä leipääntyneen poliisin eläkerahastoon... ==Näyttelijät== ==Palkinnot== ===Ehdokkuudet=== *MTV Movie Awards **2002 Läpimurto miesesiintyjä: DMX ==Lähteet== Luokka:Vuoden 2001 yhdysvaltalaiset elokuvat Luokka:Yhdysvaltalaiset toimintaelokuvat Luokka:Andrzej Bartkowiakin ohjaamat elokuvat Luokka:Warner Brosin elokuvat
Sosioniikka

Sosioniikka () on liettualaisen sosiologin Aušra Augustinavičiūtėn (1927–2005) kehittämä psykologinen teoria persoonallisuudesta sekä ihmisten välisestä yhteensopivuudesta. Sen mukaan kaikki ihmisten erilaisuus voidaan luokitella 16 eri tyyppiin. ==Kuvaus== Sosioniikka on johdettu sanasta yhteiskunta (), koska Augustinavičiūtė katsoi jokaisella persoonallisuustyypillä olevan oma tehtävänsä yhteiskunnassa. Teoksen nimi voidaan kääntää Informationaalinen psykoanalyysi. Sosionistit metapsykologiana. Kirja on saatavilla verkosta (venäjäksi) Sosioniikka ei luonut omaa psykologisten tyyppien järjestelmäänsä, vaan se perustuu Carl Jungin, Sigmund Freudin ja Antoni Kępińskin persoonallisuusteorioihin. Osa sosionisteista katsoo psyykkisten ilmiöiden ilmenevän fyysisissä piirteissämme. Muun muassa frenologiassa tutkittiin vastaavia yhteyksiä, ja se sai osakseen raskasta kritiikkiä ja osoittautui käyttökelvottomaksi teoriaksi. ==Katso myös== * Myers–Briggsin tyyppi- indikaattori ==Lähteet== ==Aiheesta muualla== * http://www.socioniko.net/fi/ * http://www.sociotype.com Luokka:Jungilainen psykologia Luokka:Persoonallisuuspsykologia Luokka:Persoonallisuustyypit
Into the Sun

Into the Sun on vuonna 2005 suoraan DVD:lle julkaistu yhdysvaltalainen-Japanin toimintaelokuva. Elokuvan ohjasi mink ja pääosassa on Steven Seagal. == Juonta == Kun Tokion kuvernööri murhataan, saa entinen CIA-agentti Travis Hunter tehtäväkseen selvittää murhan yhdessä FBI-agentin Sean Mackin kanssa. Samaan aikaan ultraväkivaltainen Yakuza-jengi rakentaa uutta syndikaattia kiinalaisen Tong-järjestön kanssa tavoitteenaan luoda massiivinen huumekartelli ja tuhota valtaa pitävät jengit. Salajuoni alkaa selvitä ja Travisin vaarallinen tehtävä muuttuu raivokkaaksi eloonjäämistaisteluksi. == Näyttelijät == == Aiheesta muualla == * Traileri * Leffatykin arvostelu elokuvasta Luokka:Vuoden 2005 yhdysvaltalaiset elokuvat Luokka:Yhdysvaltalaiset toimintaelokuvat Luokka:Vuoden 2005 japanilaiset elokuvat Luokka:Suoraan videolle julkaistut elokuvat
Clifford Olson

Clifford Robert Olson Jr. (1. tammikuuta 1940 – 30. syyskuuta 2011) oli kanadalainen sarjamurhaaja, joka surmasi yhteensä 11 lasta ja nuorta. Olsonin ei tiedetä joutuneen lapsena hyväksikäytön tai pahoinpitelyn uhriksi. Hän lintsasi koulusta säännöllisesti ja joutui pidätetyksi varkaudesta 13-vuotiaana. Hän oli koulukiusaaja sekä kidutti ja tappoi eläimiä. Aikuisena hän sai lukuisia tuomioita erilaisista rikoksista. 17\. marraskuuta 1980 Olson sieppasi 12-vuotiaan Christine Wellerin Surreyssä. Kuristetun ja puukotetun tytön ruumis löytyi joulupäivänä. Olsonin toinen uhri, 13-vuotias Colleen Marian Daignault katosi huhtikuussa 1981. Ruumis löytyi viisi kuukautta myöhemmin. Olson surmasi myös raa’asti 16-vuotiaan Daryn Todd Johnsruden. Olson meni naimisiin toukokuussa 1981. Häntä syytettiin 5-vuotiaan tytön seksuaalisesta hyväksikäytöstä, mutta todistusaineisto ei riittänyt tuomioon. 19. toukokuuta Olson surmasi 16-vuotiaan Sandra Wolfsteinerin ja seuraavan kuukauden aikana 13-vuotiaan Ada Courtin. Heinäkuun 1981 aikana Olson surmasi viimeiset uhrinsa: Simon Partingtonin (9), Judy Kozman (14), Raymond King Jr:n (15), Sigrun Arndin (18), Terri Lyn Carsonin (15) ja Louise Chartrandin (17). Viranomaiset eivät osanneet heti liittää tapauksia yhteen, mutta kiinni jäätyään Olson tunnusti murhat. Tammikuussa 1982 Olson tuomittiin elinkautiseen vankeusrangaistukseen. Hän haki armahdusta 2006, mutta sitä ei myönnetty. 30\. syyskuuta 2011 Olson kuoli vankilassa syöpään 71-vuotiaana. == Lähteet == Luokka:Kanadalaiset sarjamurhaajat Luokka:Kanadalaiset elinkautisvangit Luokka:Vuonna 1940 syntyneet Luokka:Vuonna 2011 kuolleet
Bulgarian alueet

Bulgaria jaetaan 28 alueeseen (, yksikkö област, oblast) vuodesta 1999 lähtien. Alueet vastaavat suunnilleen 28 okrugia, jotka olivat olemassa vuoteen 1987 saakka. Vuosien 1987–1999 välillä Bulgaria oli jakautunut yhdeksään isompaan maakuntaan. Alueet on jaettu edelleen kuntiin (). ==Luettelo alueista== *Blagoevgrad *Burgas *Dobritš *Gabrovo *Haskovo *Jambol *Kărdžali *Kjustendil *Lovetš *Montana *Pazardžik *Pernik *Pleven *Plovdiv *Razgrad *Ruse *Silistra *Sliven *Smoljan *Sofia *Sofian kaupunki *Stara Zagora *Šumen *Tărgovište *Veliko Tărnovo *Varna *Vidin *Vratsa == Alueet väkiluvun, pinta-alan, ja väestötiheyden mukaan == alue Väkiluku (2004) Väestönkasvu (2003/2004) Pinta-ala (km²) Väestötiheys (/km²) Blagoevgrad 334 907 -0,8 % 6 478 51,70 Burgas 418 925 -0,2 % 7 618 55,00 Dobritš 206 893 -0,8 % 4 700 44,02 Gabrovo 137 461 -1,2 % 2 053 66,96 Haskovo 268 335 -0,7 % 4 033 66,53 Kărdžali 159 878 -0,7 % 4 032 39,65 Kjustendil 154 468 -1,2 % 3 027 51,03 Lovetš 161 190 -1,3 % 4 134 38,99 Montana 170 217 -2,0 % 3 595 47,35 Pazardžik 300 092 -1,0 % 4 393 68,31 Pernik 142 251 -1,3 % 2 377 59,84 Pleven 310 449 -1,5 % 4 216 73,64 Plovdiv 709 861 -0,2 % 5 588 127,03 Razgrad 140 743 -1,0 % 2 648 53,15 Ruse 259 173 -0,7 % 2 616 99,07 Silistra 135 701 -1,3 % 2 862 47,41 Sliven 211 005 -1,0 % 3 646 47,41 Smoljan 133 015 -1,5 % 3 532 37,66 Sofian kaupunki 1 221 157 +1,0 % 1 119 1 091,29 Sofian alue 262 032 -1,1 % 7 277 36,01 Stara Zagora 362 090 -0,5 % 4 959 73,02 Šumen 199 577 -0,6 % 3 365 59,31 Tărgovište 136 806 -1,0 % 2 735 50,02 Varna 458 392 -0,1 % 3 847 119,16 Veliko Tărnovo 285 677 -0,5 % 4 684 60,99 Vidin 120 192 -2,0 % 3 071 39,11 Vratsa 212 656 -1,7 % 4 098 51,89 Jambol 147 906 -1,1 % 4 209 35,14 *
Paula Sihto

Paula Eeva Katariina Sihto (o.s. Leikkola, s. 25. toukokuuta 1961 Lapua) on Ilmajoelta kotoisin oleva suomalainen poliitikko ja aiempi Keskustan kansanedustaja. Ennen kansanedustajan uraansa Sihto toimi erikoissairaanhoitajana. Eduskuntaan Sihto valittiin eduskuntavaaleissa 2007 Vaasan vaalipiiristä Suomen Keskustan vaalilistalta 7 313 äänellä. Hän jäi valitsematta eduskuntaan vuoden 2011 vaaleissa. Hän oli ehdolla myös vuoden 2015 eduskuntavaaleissa, mutta 4 572 ääntä ei riittänyt valintaan.Yle Tulospalvelu 2015: Vaasan vaalipiiri - ehdokkaat Paula Sihto toimii myös Tehyn valtuuston puheenjohtajana. ==Lähteet== == Aiheesta muualla == *Paula Sihdon kotisivut * Luokka:Vaasan vaalipiiri Luokka:Suomen Keskustan poliitikot Luokka:Kansanedustajat Luokka:Ilmajoen kunnanvaltuutetut Luokka:Seinäjoen kaupunginvaltuutetut Luokka:Etelä-Pohjanmaan aluevaltuutetut Luokka:Suomalaiset sairaanhoitajat Luokka:Vuonna 1961 syntyneet Luokka:Elävät henkilöt
Anne Kalmari

Anne Inkeri Kalmari (o.s. Leinonkoski, s. 20. huhtikuuta 1968 Kivijärvi) on suomalainen poliitikko ja keskustan kansanedustaja vuodesta 2007 alkaen. == Koulutus ja työura == Kalmari valmistui ylioppilaaksi Saarijärven lukiosta vuonna 1987 ja maatalous- ja metsätieteiden maisteriksi (agronomiksi) Helsingin yliopistosta vuonna 1991. Hän suoritti harjoittelujaksonsa Ranskassa ja teki päättötyönsä Englannissa. Kalmari on ollut maatalousyrittäjä vuodesta 1991 alkaen. Maatila on maidontuotanto- ja metsätila, joka vaihtoi 2010-luvulla lypsylehmistä ylämaankarjaan. Kalmari on tehnyt opettajan töitä Jyväskylän ammattikorkeakoulussa, Pohjoisen Keski-Suomen oppimiskeskuksessa, Kivijärven kunnassa ja Saarijärven kaupungissa. Hän on ollut myös maaseutuelinkeinoviranomaisen sijaisena Kivijärvellä. == Poliittinen toiminta == Kalmarilla on ollut useita luottamustoimia Maa- ja metsätaloustuottajain Keskusliittossa (MTK). Hän on toiminut muun muassa Maaseutunuorten puheenjohtajana 1995 ja MTK:n valtuuskunnan jäsenenä 1999. Kalmari on ollut Kivijärven kunnanvaltuutettu vuodesta 1996, valtuuston puheenjohtaja 2005–2007 ja 2009–2010 sekä varapuheenjohtaja vuodesta 2011. Kalmari on ollut Karstulan Evankelisen Opiston johtokunnassa 2010–2015 ja 4H-liiton valtuuskunnan jäsen vuodesta 2010. Vuosina 2008–2015 hän oli Kalatalouden Keskusliiton varapuheenjohtaja. Vuoden 2007 eduskuntavaaleissa Kalmari valittiin keskustan kansanedustajaksi Keski-Suomen vaalipiiristä 8 266 äänellä. Hän on toiminut maa-ja metsätalousvaliokunnan jäsenenä vuodesta 2007 ja puheenjohtajana toukokuusta 2017. Ensimmäisellä kaudellaan hän oli myös talousvaliokunnan jäsen (2007–2009). Kalmari äänesti ydinvoimalupien myöntämistä vastaan vuonna 2010. Kalmari valittiin eduskuntavaaleissa 2011 toiselle kaudelle 9 288 äänellä. Hän toimi keskustan eduskuntaryhmän 1. varapuheenjohtajana 2011–2015. Hän oli kaudella myös Kansaneläkelaitoksen valtuutettu. Hän veti harvaan asutun maaseudun parlamentaarista työryhmää vuosina 2017–2019 Ryhmä esitti viisi eri toimenpidekokonaisuutta harvaan asuttujen alueiden mahdollisuuksien parantamiseksi ja ne kirjautuivat suurelta osin Rinteen hallituksen ohjelmaan. 2015–2019 hän toimi Euroopan neuvoston jäsenenä. Vuodesta 2019 hän on jatkanut maa- ja metsätalousvaliokunnan puheenjohtajana, toimii suuren valiokunnan jäsenenä ja valtiovarainvaliokunnan liikennejaoston ja kunta- ja terveysjaoston jäsenenä. Samoin hän on kaudella Eduskunnan puhemiesneuvoston jäsen ja Parlamenttienvälisen liiton IPU:n Suomen ryhmän johtokunnan (jäsen). Kalmari valittiin myös vuoden 2023 eduskuntavaaleissa.https://vaalit.yle.fi/ev2023/tulospalvelu/fi/electoral- districts/11/candidates/136/ == Yksityiselämä == Kalmari on naimisissa maanviljelijä, metsänhoitaja Riku Kalmarin kanssa ja heillä on kaksi aikuista lasta. ==Lähteet== ==Aiheesta muualla== * *Anne Kalmarin kotisivu Luokka:Nykyiset kansanedustajat Luokka:Suomen Keskustan poliitikot Luokka:Kivijärven kunnanvaltuutetut Luokka:Keski-Suomen vaalipiiri Luokka:Suomalaiset yrittäjät Luokka:Vuonna 1968 syntyneet Luokka:Elävät henkilöt
Mirja Vehkaperä

Mirja Tellervo Vehkaperä (s. 6. huhtikuuta 1976 Haukipudas) on suomalainen keskustaa edustava poliitikko. Hänet valittiin eduskuntaan ensimmäisen kerran vuoden 2007 vaaleissa Oulun vaalipiiristä. Vehkaperä siirtyi Euroopan parlamenttiin kesäkuussa 2018. Vuonna 1996 Vehkaperä valittiin Haukiputaan kunnanvaltuustoon, jossa hän toimi vuoteen 2012, jolloin kunta liittyi Ouluun. Vuoden 2012 kunnallisvaaleissa hänet valittiin Oulun kaupunginvaltuustoon. Vehkaperä on ollut 1.3.2020 alkaen Oulun kaupunginhallituksen puheenjohtaja. Hänen muihin luottamustehtäviinsä kuuluu muiden muassa Pohjois-Pohjanmaan maakuntavaltuuston jäsenyys. Vehkaperä oli ehdolla vuoden 2014 europarlamenttivaaleissa saaden 16 135 ääntä muttei tullut valituksi. Vehkaperä on jäsen eduskunnan liikenne- ja viestintävaliokunnassa ja ympäristövaliokunnassa. Lisäksi hän on Yleisradion hallintoneuvoston jäsen ja arktisen alueen parlamentaarikkokonferenssin Suomen valtuuskunnan toinen varapuheenjohtaja. Koulutukseltaan Vehkaperä on kasvatustieteiden maisteri ja ammatiltaan luokanopettaja. Mirja Vehkaperän tilalle eduskuntaan nousi Oulun vaalipiiristä Ylivieskan kirkkoherraksi valittu Eija Nivala. == Lähteet == == Aiheesta muualla == * Mirja Vehkaperän kotisivu. * * Luokka:Kansanedustajat Luokka:Oulun vaalipiiri Luokka:Suomen Keskustan poliitikot Luokka:Suomalaiset opettajat Luokka:Haukiputaan kunnanvaltuutetut Luokka:Oulun kaupunginvaltuutetut Luokka:Vuonna 1976 syntyneet Luokka:Elävät henkilöt Luokka:Suomen Keskustan europarlamentaarikot‎ Luokka:Pohjois-Pohjanmaan aluevaltuutetut